ઇડર તાલુકાના ફિચોડ પ્રાથમિક આરોગ્ય કેન્દ્રમાં મેડીકલ ઓફીસર તરીકે ફરજ બજાવતા અધિકારીએ વોટ્સએપ ગૃપમાં એફ.એચ.ડબલ્યુ. મહિલા કર્મચારીને બિભત્સ મેસેજ મોકલી માનસિક રીતે પરેશાન કરતા સમગ્ર મામલો જિલ્લા વિકાસ અધિકારી સમક્ષ પહોંચ્યો હતો. જે અંગેની તપાસ બાદ ફિચોડ પ્રાથમિક આરોગ્ય કેન્દ્રમાં ફરજ બજાવતા મેડીકલ ઓફીસરને તાત્કાલિક પોશીના તાલુકાના કોટડા(છાવણી) ખાતે બદલીના આદેશો કરાતા આરોગ્ય તંત્રમાં ફરજ બજાવતા કર્મચારીઓમાં મુદો્ ચર્ચાસ્પદ બન્યો છે. આ અંગેની વિગત એવી છે કે ઇડર તાલુકાના ફિચોડ ખાતે આવેલા પ્રાથમિક આરોગ્ય કેન્દ્રમાં ર્ડા.હસમુખ.એમ.ચૌહાણ છેલ્લા ત્રણેક વર્ષથી મેડીકલ ઓફીસર તરીકે ફરજ બજાવતા હતા.